ხშირბეწვიანი მაიმუნი

ხშირბეწვიანი მაიმუნი () — პრიმატების გვარი ობობასებრი მაიმუნების ოჯახისა. მოიცავს 2 სახეობას და 5 ქვესახეობას. გავრცელებული არიან სამხრეთ ამერიკის მაღალმთიან ნოტიო ტროპიკულ ტყეებში. სხეულის სიგრძეა 51–59 სმ, კუდისა — 60–72 სმ, მასა 5,5–10,8 კგ. აქვთ მოსაჭიდი კუდი, ქვედა მხარეს გაშიშვლებული მგრძნობიარე ზედაპირით. ბეწვი ყავისფერი ან რუხია. თავი და ტანის ქვედა ნაწილი მუქი, გვერდები და ზურგი, ჩვეულებრივ, უფრო ღია. ცხოვრობენ 40–45-სულიან ჯგუფებად. იკვებებიან უპირატესად ნაყოფებით, იშვიათად ფოთლებითა და წვრილი ცხოველებით. მაკეობა დაახლოებით 225 დღე გრძელდება; ჩვეულებრივ შობენ 1 ნაშიერს. სქესობრივი სიმწიფე დედლის შემთხვევაში მე-6–8 წელს დგება, მამლისა — დაახლოებით 5 წელში. ტყვეობაში ცხოვრობენ 24 წლამდე.

 სახეობები და ქვესახეობები 
+სურათისახელიდაცვის სტატუსიframeless|150x150პქყვითელკუდა ხშირბეწვიანი მაიმუნი50x50პქმურა ხშირბეწვიანი მაიმუნი50x50პქ140x130პქრუხი ხშირბეწვიანი მაიმუნი50x50პქ140x130პქმურა ხშირბეწვიანი მაიმუნი50x50პქ140x130პქკოლუმბიური ხშირბეწვიანი მაიმუნი50x50პქ140x130პქვერცხლისფერი ხშირბეწვიანი მაიმუნი50x50პქპერუული ხშირბეწვიანი მაიმუნი50x50პქწყარო: ბუნების დაცვის საერთაშორისო კავშირი

 სქოლიო 

კატეგორია:ობობასებრი მაიმუნები